#JouMenseMyMense saam met SPAR – In die kake van omstandighede - GROOTfm 90.5
#JouMenseMyMense saam met SPAR – In die kake van omstandighede
Haar aanvanklike epos aan ons het in die onderwerp die volgende woorde gehad: 'Hulp en baie gebede'. Sy het nooit gevra vir geld nie. Hulle grootste behoefte tans is om haar man, Hennie, se kakebeen wat as gevolg van kakebeen-kanker verbrokkel, te herstel. Hulle het 'n weldoener-dokter genader vir 'n verwysingsbrief, om moontlik vinniger by die staatshospitaal reg te kom, maar, toe hulle navraag rig om te hoor vir 'n operasie-datum, hoor hulle daar is 200 ander noodgevalle voor hulle op die waglys. Hennie is ook opsoek na 'n meer permanente werk, en Antoniete enige werk. Sodat hulle nie net Hennie se kakebeen kan regmaak nie, maar ook hulle seun, Henrique weer kan terugsit in die skool.
Antoniete en Hennie, en Henrique (12) bly positief deur te bid. Hulle weet dis nie hier waar hulle hoort nie, en duur hul soeke na die gewaarwording van Sy beloftes voort, elke dag. Hennie loop 14 km werk toe, sou hulle motor die dag opstropolis wees, of daar nie geld is vir brandstof nie. Ten spyte van sy toestand, kroniese pyn en nou-en-dan mismoed, doen hy wat hy moet om ten minste hulle huur en wateruitgawes te kan betaal. Hierdie lieflike gesin het twee pragtige honde, Lucy en Luke, wat hulle gered het. Luke steek tot sy tongetjie vir ons uit – dis sy 'party trick'. Hulle het ook ses katte vir wie hulle baie lief is. Hulle tuiste is 'n vergader-punt vir 'n selgroep, en, alhoewel hulle niks het om te gee nie, deel hulle met hul bure dit wat wel na hulle kant toe kom.
GROOTfm 90.5 kon met behulp van 'n kruideniersware-skenking van twee engele, Christa en Mari, vir hulle drie bokse nie-bederfbare produkte bring. Ons kon ook, te danke aan donasies, vir hulle R2 000 se elektrisiteit-bewys bring. En, te danke aan ons familie by SPAR, ook 'n R1 000-geskenkbewys.